**Felhívás logopédia alkalmassági szűrésre**

Tisztelt Hallgatók!

A „logopédia szakirány” választás előtt álló Hallgatókat értesítjük, hogy a ***beszédalkalmassági vizsgálat*** tervezett időpontja a 2021. június és augusztus között lesz személyes jelenléttel.

Amennyiben a járványhelyzet miatt a beszédalkalmassági vizsga személyes jelenléttel nem valósítható meg, akkor a vizsga on-line felületen kerül lebonyolításra.

Akik a logopédia szakirányon kívánják tanulmányaikat folytatni, azok számára a szűrésen való részvétel kötelező!

Az alkalmasság további feltételei között szerepel még megfelelő tanulmányi átlag elérése (legalább 4,0-es hagyományos átlag) valamint az írásbeli alkalmassági vizsgán (helyesírási teszt) való megfelelés.

Kérjük, hogy az érdeklődő nappalis és levelezős Hallgatók 2021. március 31-ig jelentkezzenek a Jelentkezési lap kitöltésével, melyet aláírással ellátva szíveskedjenek feltölteni a **CooSpace felületén nappali tagozaton a GYPN2, levelező tagozaton a GYPL2 Funkcionális anatómia című kurzusnál** meghirdetett **feladatok résznél**. A határidő lejárta után jelentkezést nem tudunk elfogadni!

TÁJÉKOZTATÓ

A SZTE JGYPK Gyógypedagógus-képző Intézete logopédia szakirányon a felvételt beszédalkalmassági vizsgán való részvételhez, írásbeli vizsgán való részvételhez és adott tanulmányi átlaghoz köti. A felvehető hallgatók létszáma nappali tagozaton legfeljebb 20 fő, levelező tagozaton legfeljebb 20 fő.

A beszéd-alkalmassági vizsgára saját választású szöveggel készülni nem szükséges; erre a célra előkészített szövegeket olvasnak fel a Hallgatók véletlenszerű választás és rövid felkészülés után. A szöveg felolvasását rövid beszélgetés előzi meg. Sor kerülhet még a fogazat, a harapás, és az artikuláció pontosabb ellenőrzésére is.

Az értékelés 2 fokozatú skála alapján történik.

A lehetséges minősítések:

-          „NEM FELELT MEG”

-          MEGFELELT”

A „NEM FELELT MEG” minősítést kapott hallgatók a tanulásban akadályozottak pedagógiája és az értelmileg akadályozottak pedagógiája szakirányokon folytathatják tanulmányaikat.

Szeged, 2021. 03.25.

Nagyné dr. Hegedűs Anita

SZTE JGYPK Gyógypedagógus-képző Intézet

intézetvezető

Tóthné dr. Aszalai Anett

SZTE JGYPK Gyógypedagógus-képző Intézet

logopédia szakcsoport